
Je li dozvoljeno odbiti ponuđeni miris?


* 
* 
* 
* 
* 
* 
* 

 
Ako mi neko ponudi miris, smijem li odbiti?

Uzra b. Sabit el-Ensari pripovijedao je: “Sumama b. Abdullah ispričao mi je sljedeće: ‘Ušao sam kod Enesa, radijallahu anhu, pa mi je ponudio miris, a on nikada nije odbio ponuđeni miris. Enes je govorio da ni ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nikada nije odbio ponuđeni miris. “’11


Ebu Hurejra, radijallahu anhu, prenosi sljedeće Resulullahove, sallallahu alejhi ve sellem, riječi: “Kome bude ponuđen rejhan, neka ga ne odbija jer se lahko nosi a lijepo miriše. “12


U drugoj verziji stoji: “Kome bude ponuđen miris .. . ”13


Ibn Omer, radijallahu anhu, nekom je prilikom rekao: “Vjerovjesnik, sallallahu alejhi ve sellem, kaže: Tri se stvari ne odbjjaju: jastuk, miris 14 i mlijeko.” 15


**Propisi u vezi s poglavljem** 


**Prvo**, ponuđeni miris treba primiti, ne treba ga odbiti, jer je to jednostavan poklon koji narod obično dobrodušno daje.


**Drugo**, musliman se treba mirisati lijepim mirisima i nuditi ugodan miris drugim muslimanima na javnim mjestima, prije džume, prilikom obavljanja skupnog namaza i na raznim drugim mjestim gdje se svijet sastaje. Poslanik je, sallallahu alejhi ve sellem, dobrog druga uporedio s onim ko nosi misk. Ne treba zaboraviti da darivanje mirisa ima za rezultat slogu i ljubav među muslimanima.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


